रियो ओलंपिक के लिए यहां साई सेंटर में चल रही तैयारियों के बारे में बात करते हुए रघुनाथ ने कहा, ‘‘मुझे लगता है कि हम किसी भी बड़े टूर्नामेंट के लिए पहले से कहीं ज्यादा बेहतरीन तरीके से तैयार हैं, भले ही यह शारीरिक, मानसिक और मनोवैज्ञानिक रूप से हो। हम सिर्फ व्यक्तिगत रूप से सुधरने पर ही ध्यान नहीं लगाए हुए बल्कि हम एक दूसरे को भी प्रेरित करते हैं और खुद को कहते हैं कि इस बार ओलंपिक में अपनी छाप छोड़ने के लिए हमें बतौर इकाई एकजुट होकर प्रदर्शन करने की जरूरत है।’’